Rytų Kasajus (1966–2015)

Rytų Kasajaus provincija () – buvusi provincija Kongo Demokratinės Respublikos centrinėje dalyje. Ribojosi su Pusiaujo provincija ir Rytų provincija – šiaurėje, su Maniema – rytuose, su Katanga – pietuose, su Vakarų Kasajumi – vakaruose. Administracinis centras – Mbuži Majis.

2015 m. padalinta į 3 naujas provincijas: Rytų Kasajų (mažesnė teritorija), Lomamį ir Sankuru.

Geografija 

Teritoriją užima daugiausia lyguma, apaugusi tropinėmis džiunglėmis bei miškinga savana. Svarbiausia upė – Sankuru. Rytų Kasajuje yra vieni svarbiausių Afrikoje deimantų telkinių.

Administracinis suskirstymas 
 
Provincija buvo padalinta į 3 rajonus (skliaustuose – administracinis centras):
 Kabindos rajonas (Kabinda)
 Sankuru rajonas (Lodžia)
 Čilengės rajonas (Mbuži Majis)

Kongo Demokratinės Respublikos provincijos